– Часцей за ўсё школьнікі дэкламавалі ўрыўкі з твораў Якуба Коласа, – сказала першы намеснік старшыні Саюза пісьменнікаў Беларусі Алена Анатольеўна Стэльмах. – Цікава, што праз столькі гадоў менавіта ён застаецца любімым аўтарам дзяцей і дарослых! Нярэдка гучалі вершы Янкі Купалы, Максіма Багдановіча, Змітрака Бядулі. На творы сучасных аўтараў юныя таксама звярталі ўвагу – журы пачула вершаваныя радкі, якія напісалі Уладзімір Ліпскі, Міхась Пазнякоў , Мікола Мятліцкі. Магчыма, у наступным годзе ўдзельнікам дазволяць чытаць і творы ўласнага сачынення, бо мы ведаем, што ў дзяцінстве многія спрабуюць пісаць вершы. І таленавітую моладзь трэба падтрымліваць!